హాస్టల్ - 9 (రాకుమారుని రాఖీ చెల్లి) | నాతో నేను నా గురించి
గురువారం, జనవరి 13, 2011
విభాగం : విజయవాడ హాస్టల్లో
సహజ.. మూడక్షరాల ఆ పేరు తలచుకోగానే మదిలో వీణలు మోగినట్లుగా, దేవుడిగది తలుపులు తీస్తుంటే తలుపులకున్న చిరుగంటలు ఒక్కసారిగా ఘల్లుమన్నట్లుగా, సుతిమెత్తగా అడుగులచప్పుడు వినపడకుండా నడిచే ఇంతి కాలి మువ్వలు లయబద్దంగా చేసే సవ్వడి వింటున్నట్లుగా, మనసంతా ఓ తీయనైన అనుభూతితో నిండిపోతుంది. అందానికి మరో పేరు సహజ.. మూర్తీభవించిన సౌందర్యం సహజ.. పదహారణాల అచ్చతెలుగుదనానికి చక్కని రూపం వస్తే అది 'సహజ'. కుదురుగా పొడవుగా అల్లిన జడలో ఒదిగిన ఒత్తైన నల్లని కురులు, పొందికగా కట్టుకున్న లంగాఓణీ, సదా పెదవులపై ఉండీలేనట్టు తొణికిసలాడే సన్నని చిరునవ్వు. విఙ్ఞానం, అమాయకత్వం, అణుకువ కలిసి ద్విగుణీకృతమైన తేజస్సు ఏదో మోములొ మెరుస్తూండగా చదువుల తల్లిలా ఒద్దికగా మా క్యాంపస్ లో తిరిగే మా సహజను చూస్తే ఆడపిల్ల అంటే ఇలాగే ఉండాలి అనిపించేది.
ఒద్దికగా చిరుసవ్వడితో పారే సెలయేరు 'సహజ' ఐతే.. హోరుమని ఎగిరి దూకే జలపాతం 'శ్రుతి'. వీళ్ళిద్దరూ ఇంచుమించు 120 మంది అబ్బాయిలు నాలుగు సెక్షన్ లు ఉన్న మా ఇంటర్మీడియట్ కాలేజ్ లో మా సెక్షన్ లో మాతోపాటు చదువుకునే అమ్మాయిలు. ఒకే క్యాంపస్ లో ఉన్న స్కూల్ ని మినహాయిస్తే మా కాలేజ్ మొత్తానికి వీరిద్దరే అమ్మాయిలు. శ్రుతి అవసరాన్ని బట్టి అబ్బాయిలతో మాట్లాడుతూ కామెంట్లకు కౌంటర్లు వేస్తూ ఉండేది కానీ సహజ బొత్తిగా వంచిన తల ఎత్తకుండా తిరిగేది, ఎవరికైనా తను ఎదురు పడినా బుద్దిగా పక్కకు తప్పుకునేవాళ్ళే కానీ తనని కామెంట్ చేసేవాళ్ళెవరూ ఉండేవారు కాదు తనని తన వైఖరిని చూస్తే ఒక ఆరాధనా భావమే తప్పించి అల్లరి చేయాలని ఎవరికీ అనిపించదు.
మా రూం S8 లో ఉన్న ఏడుగురిలో నేను, భరత్, బాజీ ఒకటీంలా కలిసి తిరిగేవాళ్ళం మిగిలిన వాళ్ళలో రాకుమర్ ఒకడు. మేం హాస్టల్లో చేరిన కొత్తలో మాకు వీడో పెద్ద ఆశ్చర్యార్ధకం ఎందుకంటే మొదటి సారి హాస్టల్లో చేరిన మేమందరం ఇంటి మీద బోలెడంత బెంగపెట్టుకుని సొంతంగా మాపనులు మేం సరిగా చేసుకోలేక బిక్కు బిక్కుమంటూ భయం భయంగా తిరుగుతుంటే మా రాకుమార్ గాడు తన మూడో తరగతి నుండీ తల్లిదండ్రులకి దూరంగా హాస్టల్ లో ఉండటం వల్ల ఏ విధమైన బెంగ, దిగులు లేకుండా ఎవర్నీ పట్టించుకోకుండా నిర్లక్ష్యంగా తిరిగేవాడు. వీడు ఇలా ఎలా ఉండగలిగేవాడా అని అప్పట్లో అంతగా అవగాహనలేని మేమంతా ఆశ్చర్యపోయేవాళ్ళం. వాళ్ళ అమ్మానాన్న మాంచి సౌండ్ పార్టీ అవడంతో మాకు అపుడపుడు క్యాంటీన్ లో కేకులు కూల్డ్రింక్ లు స్పాన్సర్ చేసేవాడు. వాడి ధోరణి రూపం అన్నిటిని కలిపి వాడిని ఇదివరకు హాస్టల్ లో గాబ్రేల్ అని పిలిచేవారని తనే చెప్పుకున్నాడు మేంకూడా అదేపేరుతో పిలిచేవాళ్ళం.
సెకండ్ ఇయర్ మొదలయ్యాక కొన్నాళ్ళకి మా రాకుమార్ గాడు మా 'సహజ' తో కాస్త చనువుగా మెలగడం మొదలెట్టాడు మెస్ లోనూ అప్పుడప్పుడూ క్లాస్ లోనూ శలవురోజుల్లో ఒకోసారి ఏంకాంతంగా వాళ్ళిద్దరూ మాట్లాడుకుంటూ కనిపించడం మొదలెట్టారు. కాస్తో కూస్తో మంచిపేరున్న మా గ్యాంగ్ తో కానీ కాలేజిలో ఇంకెవ్వరితోకానీ మాట్లాడని సహజ వీడితో ఎందుకు మాట్లాడుతుందా అని కూపీలాగితే తెలిసిందేమిటయ్యా అంటే ఆ ఏడు రాఖీ పండగ రోజున మా రాకుమార్ గాడు ఒక రాఖీపట్టుకుని వెళ్ళి చెల్లెమ్మా అంటూ సహజ తో రాఖీ కట్టించుకున్నాడుట మేమందరం శలవుల్లో ఉండటం వలన ఈ విషయం మాకు తెలియలేదు. సరే బొత్తిగా ఏకాకి లా బతుకుతున్న సహజకు అన్నయ్య దొరికాడంటే సంతోషమే కదా అనుకుని మేమంతా మిన్నకుండిపోయాం. ఇలా కొన్ని రోజులు గడిచాక...
ఒక రోజు సాయంత్రం నేను ఏదో కొనుక్కోవడానికి క్యాంటీన్ వైపు వెళ్ళాను అక్కడే ఉన్నా మా రాకుమార్ గాడు వేణూ ఈ రోజు నీకు పార్టీరా అంటూ తినలేను రా బాబు అంటున్నా వినకుండా నాకు సమోసా, కేక్, కూల్ డ్రింక్ ఇప్పించాడు. అక్కడ కూర్చున్నంతసేపు వాడి మాటతీరు కొంచెం తేడాగా అనిపించింది అప్పగింతలు చెప్తున్నట్లు.. మిమ్మల్ని ఎపుడైనా బాధ పెడ్తే క్షమించమని అడుగుతూ ఇలా ఏదేదో మాట్లాడాడు. అక్కడ నుండి రూంకి వచ్చేసిన తర్వాత ఎందుకో నాకు అనుమానం వచ్చి మా భరత్ గాడిదగ్గర ఈ విషయం కదిలించాను వాడికీ నాలాంటి అనుభవమే అయింది తనకి కూడా ఏదో అనుమానంగా ఉంది అదీకాక సహజ కూడా ఈ రోజు మెస్ లో ఎక్కడా కనపడలేదు ఏదో జరుగుతుందని చెప్పాడు. మేం వెంటనే శ్రుతిని సహజ గురించి కనుక్కోమని పురమాయించి మెల్లగా రాకుమార్ గాడ్ని గమనించడం మొదలుపెట్టాం.
డిన్నర్ అయ్యే సరికి శ్రుతిద్వారా మాకు తెలిసిన విషయమేమిటంటే మావాడు తనకి జీవితం మీద విరక్తి కలుగుతుందని తనంటే ఎవరికీ ఇష్టం లేదనీ తను ఎవ్వరికీ అఖ్ఖర్లేదనీ సహజ దగ్గర నానా రకాల వాగుడూ వాగి తానా రోజు రాత్రి ఆత్మహత్య చేసుకోబోతున్నానని చాలా సీరియస్ గా చెప్పాడుట. పాపం మా సహజ ఎవరైనా మా లెక్చరర్ గట్టిగా హోంవర్క్ చేశావా అని అడిగితేనే బొటా బొటా కన్నీళ్ళు కార్చేరకం ఇంక మావాడు వేసిన సినిమాకి పూర్తిగా డీలా పడిపోయి ఆ ముందురోజు తిండికూడా తినకుండా ఏడుస్తూ కూర్చుందట. మావాడికేం కాకుండా మేం చూసుకుంటాం అని అమ్మాయిలిద్దరికీ హామీ ఇచ్చి పంపేసి నేను భరత్ గాడు మావాడ్ని రక్షించే ప్రయత్నంలో పడ్డాం. జీవితం ఎంత విలువైనదో ఇండైరెక్ట్ గా వాడికి అర్ధమయ్యేలా మాట్లాడుకోవడం ఎదిగొచ్చిన పిల్లలు చనిపోతే తల్లిదండ్రులు ఎంత బాధ పడతారో ఏవో వేరేసంఘటనలు ఉదహరిస్తూ మాట్లాడుకోవడం లాంటివి చేసి.
రూంలో ఉన్న కత్తి, కత్తెర, బ్లేడ్లు లాంటి పదునైన వస్తువులన్నీ టంగ్ క్లీనర్ తో సహా ఇంకా తాళ్ళు బ్యాట్లు లాంటివన్నీ పక్క ఫ్రెండ్స్ రూంలో దాచిపెట్టేసి, ఆ రాత్రి వాడు నిద్ర పోయాక ఇక బయటకి రాకుండా లోపల కొందరం ఉండి రూం బయట నుండి తాళం వేసి లోపల ఒకళ్ళం బయట ఒకళ్ళం నిద్ర మానుకుని కాపలా కాసాం. ఆ రాత్రి ఎలా గడిపామో తలచుకుంటే ఇప్పటికీ నాకు ఒళ్ళు జలదరిస్తుంది. ఇంత డ్రామా ఎందుకు వాడ్ని ఒక్కటి పీకి ప్రిన్సిపాల్ కి అప్పగిస్తే పోయేది కదా అంటారా.. మాకు స్పష్టంగా వాడి ఉద్దేశ్యం తెలిసే సరికి రాత్రి అయింది అదీకాక మాకు వాడి ప్లాన్ తెలిసిందని తెలిస్తే వాడు మాకు దూరంగా వెళ్ళి మరేదన్నా ప్రయత్నం చేయచ్చు అందుకని మేం ఏమీ తెలియనట్లే వాడ్ని కాపాడే ప్రయత్నం చేశామనమాట. ఎలా అయితేనేం ఆ రాత్రి గడిచింది తెల్లవారి స్టడీ అవర్ నడుస్తుండగా నేను మా భరత్ గాడు రాకుమార్ గాడ్ని ఒక కంట కనిపెడుతూనే ఉన్నాం చివరలో ఎనిమిది గంటలు కావస్తుందనగా వాడు లేచి బయటకి వెళ్ళాడు వెంటనే మేం కూడా అనుసరించబోతుండగా ఎదురుగా ఛండశాసనుడిలా మా ఏ.ఓ గారు ఎదురయ్యారు ఆయన వెనుకే మా రాకుమార్ గాడు కూడా..
కిక్కురు మనకుండా మేం గిరుక్కున వెనక్కితిరిగి రూంలోకి వచ్చి కూర్చున్నాం ఏ.ఓ గారు లోపలికి వచ్చి అమ్మాయిలను S8 రూమ్మెట్సునూ రాకుమారుడితో సహా మా క్లాస్ లో ఉండమని మిగిలిన వాళ్ళందరినీ బయటకి వెళ్ళిపోమన్నారు. మాకు బెల్టు దెబ్బలు ఖాయమని తెలిసిపోతుంది 6th sense అప్పటికే హెచ్చరించటం మొదలెట్టింది ఏఏ దెబ్బలని ఎలా కాచుకోవాలా అని ప్లాన్లు గీయడం మొదలెట్టాను. ఆయన ఇంటరాగేషన్ మొదలైంది మనమసలే సత్యహరిశ్చంద్రుడికి వారసులం కదా ఉన్నదున్నట్లు అన్నీ నిజాలు చెప్పేశాను. మా ఏ.ఓ గారు వీరభద్రుని అవతారంఎత్తి తాటతీస్తానొక్కక్కడిదీ అని తిట్టి.. లెక్చరర్లు ఎవరైనా సహజని గట్టిగా ఏదైనా ప్రశ్న అడిగితే ఏడ్చేస్తుంది అలాంటి అమ్మాయిని అసలు ఇంత టార్చర్ పెట్టాలని ఎలా అనిపించింది రా అంటూ వెంటనే సమాచారమివ్వనందుకు మా అందర్నీ కూడా తిట్టేసి వార్నింగ్ ఇచ్చేసి రాకుమారుడ్ని అప్పటికప్పుడే సస్పెండ్ చేసేసి ఊళ్ళో ఉన్న వాళ్ళ బంధువులకు అప్పగించేశారు.
ఆ తర్వాత ఎపుడో పరీక్షలు రాయడానికి మా క్యాంపస్ కి వచ్చిన రాకుమారుడితో మాట్లాడాక తను కేవలం ఒక అమ్మాయితో మాట్లాడుతున్నాడని అందరితో అనిపించుకోవడానికి మా సహజతో పరిచయం పెంచుకోవడానికీ రాఖీని అడ్డంపెట్టుకున్నాడే కానీ నిజమైన అభిమానం కాదనీ... అలా కొంత కాలం మాట్లాడాకా బుద్దిమారి ఆత్మహత్య డ్రామాద్వారా సింపతీ సంపాదించి సహజకు దగ్గరవ్వాలని పన్నాగం పన్నాడనీ అర్ధం చేసుకుని నివ్వెరపోయాం. తీవ్రమైన మానసిక సమస్యలతో బాధ పడుతున్న వాడికి మా రూంమేట్స్ అంతా కూర్చుని కాస్త హితబోధ చేయడానికి ప్రయత్నించాం.
ఒక దుస్సంఘటన మన మనసుల్లో ముద్రించుకుపోయినంత ఘాడంగా మంచి సంఘటనలు గుర్తుండవు కదా, ఆ తర్వాత ఎన్నోసార్లు పరాయి స్త్రీలో తోబుట్టువును చూసే ఎందరో నిజాయితీపరులను నా కళ్ళారా చూసినప్పటికీ ఇప్పటికి కూడా పరిచయం పెంచుకోవడానికి చెల్లెమ్మా అంటూ దగ్గరయి అరవ సినిమా సిస్టర్ సెంటిమెంట్ సీన్లను కళ్ళముందు నిలబెట్టే అన్నలను చూస్తే అరక్షణం పాటైనా నా మనసు కీడు శంకిస్తూనే ఉంటుంది. ఆనాటి మా సహజ పడిన మెంటల్ టార్చర్ గుర్తొస్తూనే ఉంటుంది.
ప్రచురించినది వేణూశ్రీకాంత్ సమయం 1/13/2011 04:27:00 PM
snigdha 13 జనవరి, 2011 5:23 PMకి
ఉంటారండీ ఇలాంటి తేడా జనాలు...మనమే వాళ్ళని జాగ్రత్తగా డీల్ చెయ్యాలి.
మంచి పని చేసారు ఆ అబ్బాయి ఏం చేసుకోకుండా..అదంతా నాటకమని తెలిసిన తరువాత మీరు ఒక రోజు ముసుగు సెషన్ పెట్టుండాల్సింది...ఈ జన్మలో ఇంక అలాంటి పనులు చేసుండడు..
kiran 13 జనవరి, 2011 5:50 PMకి
వేణు గారు...
ఇది చదివాకా ...నాకు ఒక చేదు అనుభవం గుర్తొచ్చింది..
కానీ ఎవరైనా ఒకరి అభిప్రాయాలూ,ఇష్టాలు ఇంకొకరి మీద వేసి...
మానసికంగా బాధ పెడ్తే...ఎలా ఉంటుందో ..ఆలోచించాలి.. :(
Kalpana Rentala 13 జనవరి, 2011 6:30 PMకి
వేణు,
ఆ" రాకుమారుడి " కి హిత బోధ చేశారా? నాలుగు తగిలిస్తే సరిపోయేది గా...:-)) మీరన్నది నిజమే. అనవసరమైన వరసలు కలిపి మాట్లాదేవాళ్లకు, నిజంగా ప్రేమాభిమానాలతో ఆత్మీయంగా మాట్లాదేవాళ్లకు తేడా ఆ వయసులో తెలియకపోయినా తర్వాతర్వాత ఈజీ గా తెలిసిపోతుంది.
మనసు పలికే 13 జనవరి, 2011 6:43 PMకి
వేణూ.. ఏంటో, నాకైతే ఏం కామెంటాలో కూడా అర్థం కావడం లేదు. ఇంత తేడా జనాలు నాకైతే ఎదురు పడలేదు. కల్పన గారన్నట్లు నాలుగు తగిలించాల్సింది.. తిక్క కుదిరేది..
బులుసు సుబ్రహ్మణ్యం 13 జనవరి, 2011 8:27 PMకి
అమ్మాయి బొమ్మచూసి, మొదటి పేరా చదివి నేనింకేమో అనుకున్నాను. ఇటువంటి ట్విస్ట్ ఊహించలేక పోయాను. రాకుమార్ అంత వికృతం గా ఆలోచించాడంటే ఆశ్చర్యంగా ఉంది. బహుశా మానసిక వైద్యుడికి చూపించాలి అనుకుంటాను. లేకపోతే ధన మదం అయినా అయిఉండవచ్చు. అల్లాంటి వాళ్ళకి దండోపాయమే మంచి మందు.
భాను 13 జనవరి, 2011 8:31 PMకి
ఇటువంటి వాళ్లకు కల్పన గారన్నట్లు ఆ ట్రీట్మెంట్ బెట్టరేమో పాపం ఆ సహజ పరిస్థితి ...మీరన్నట్లు ఇటువంటివి చూశాక విన్నాక నిజంగా ఎవరన్న మంచి ఉద్దేశం తో అంటే కూడా నమ్మలేం
వేణూరాం 13 జనవరి, 2011 8:45 PMకి
nice post venugaaru.. :)
ఇందు 13 జనవరి, 2011 11:21 PMకి
హబ్బ! వేణూగారూ! నాకు భలే కోపమొచ్చేసింది ఆ రాకుమారుడిమీద! పాపం కదా సహజ! :(( కల్పన గారి మాటే నామాట కూడా! నాలుగు పీకాల్సింది మీరందరూ కలిసి.అప్పుడు ఇంకో అమ్మయి జోలికి వెళ్ళే సాహసం కూదా చేసేవాడు కాదు :X
నిషిగంధ 14 జనవరి, 2011 12:04 AMకి
మొత్తానికి ఎంతో అప్రమత్తతతో ఆ అబ్బాయిని వేయి కళ్ళతో కనిపెట్టుకుని ఉన్నారుగా!! పాపం ఆ సహజ కూడా ఎంత టెన్షన్ పడి ఉంటుందో! నేను చదివేప్పుడు కూడా ఇంచుమించు ఇలాంటి అనుభవమే ఒకసారి ఎదురైంది.. కాకపోతే ఇక్కడ అమ్మాయే అలా ఆత్మహత్య నాటకం ఆడింది.. కొంతమందిమి ఆ అమ్మాయి చుట్టూనే తిరుగూ కాపలా కాస్తుంటే ఇంకొందరు వాళ్ళ పేరెంట్స్ కి ఫోన్ చేసి తనకి వంట్లో బాలేదని అబద్దం చెప్పి వెంటనే వచ్చేట్లు చూశారు.. ఆ తర్వాత సంగతి తెల్సి, కళ్ళు తిరిగినంత పనయ్యింది!
వేణూ శ్రీకాంత్ 14 జనవరి, 2011 2:16 PMకి
స్నిగ్ద గారు, కిరణ్ గారు, కల్పన గారు, అప్పూ, సుభ్రహ్మణ్యం గారు, భానూ గారు, వేణూరాం, ఇందు, నిషి నెనర్లు.
hastla - 9 (raakumaaruni rakhi chelli) | naatho nenu naa gurinchi
guruvaram, janavari 13, 2011
vibhagam : vijayavada haastallo
sahaja.. moodaksharaala aa paeru talachukogaane madilo veenalu moginatlugaa, devudigadi talupulu teestunte talupulakunna chirugantalu okkasariga ghallumannatlugaa, sutimettagaa adugulachappudu vinapadakunda nadiche inthi kaali muvvalu layabaddamgaa chese savvadi vintunnatlugaa, manasanta oo teeyanaina anubhootitho nindipotundi. andaaniki maro paeru sahaja.. moorteebhavinchina soundaryam sahaja.. padahaaranaala achchatelugudanaaniki chakkani roopam vaste adhi 'sahaja'. kudurugaa podavugaa allina jadalo odigina ottaina nallani kurulu, pondikagaa kattukunna langaaonii, sadaa pedavulapai undiilenattu tonikisalade sannani chirunavvu. vighaanam, amaayakatvam, anukuva kalisi dviguneekrutamaina tejassu edho momulo merustuundagaa chaduvula tallila oddikagaa maa campus loo tirige maa sahajanu chuste aadapilla ante ilaage undaali anipinchedi.
oddikagaa chirusavvaditho paare selayeru 'sahaja' aithe.. horumani egiri dooke jalapaatam 'shruthi'. veelliddaruu inchuminchu 120 mandi abbailu naalugu section lu unna maa intermediat calage loo maa section loo mathopatu chaduvukune ammayilu. oke campus loo unna scool ni minahaayisthe maa calage mottaaniki veeriddare ammayilu. shruthi avasaraanni batti abbaayilatoe maatlaadutuu kaamentlaku counterlu vestu undedi cony sahaja bottigaa vanchina tala ettakunda tirigedi, evarikainaa tanu eduru padina buddigaa pakkaku tappukunevalle cony tanani comment chesevallevaru undevaaru kaadu tanani tana vaikharini chuste oka aaraadhanaa bhavame tappinchi allari cheyalani evariki anipinchadu.
maa room S8 loo unna edugurilo nenu, bharat, baji okatimla kalisi tirigevallam migilina vaallalo rakumar okadu. mem haastallo cherina kottalo maaku veedo pedda aascharyaardhakam endukante modati saari haastallo cherina memandaram inti meeda boledanta bengapettukuni sontamgaa maapanulu mem sarigaa chesukoleka bikku bikkumantu bhayam bhayamgaa tirugutunte maa rakumar gaadu tana moodo taragati nundi tallidandrulaki dooramgaa hastla loo undatam valla e vidhamaina benga, digulu lekunda evarni pattinchukokunda nirlakshyamgaa tirigevaadu. veedu ilaa ela undagaligevada ani appatlo antagaa avagaahanaleni memanta aascharyapoyevallam. vaalla ammananna maanchi sound party avadamtho maaku apudapudu cantin loo kekulu cooldrink lu spanser chesevadu. vaadi dhorani roopam annitini kalipi vaadini idivaraku hastla loo gabrel ani pilichevaarani tane cheppukunnadu menkuda adeperutho pilichevallam.
second ier modalayyaka konnaallaki maa rakumar gaadu maa 'sahaja' thoo kaasta chanuvugaa melagadam modalettaadu mess lonoo appudappuduu class lonoo salavurojullo okosari enkantamga vaalliddaruu matladukuntu kanipinchadam modalettaaru. kasto kusto manchiperunna maa gang thoo cony kaalejilo inkevvaritokani matladani sahaja veeditho enduku matladutunda ani koopeelaagithe telisindemitayya ante aa edu rakhi pandaga rojuna maa rakumar gaadu oka rakhipattukuni velli chellemma antuu sahaja thoo rakhi kattinchukunnaduta memandaram salavullo undatam valana ee vishayam maaku teliyaledu. sare bottigaa ekaki laa batukutunna sahajaku annayya dorikadante santoshame kada anukuni memanta minnakundipoyam. ilaa konni rojulu gadichaaka...
oka roju saayantram nenu edho konukkovadaniki cantin vaipu vellaanu akkade unna maa rakumar gaadu vaenuu ee roju neeku partira antuu tinalenu raa baabu antunna vinakunda naaku samosa, kek, kool drink ippinchaadu. akkada koorchunnantasepu vaadi maatatiiru konchem tedaagaa anipinchindi appagintalu cheptunnatlu.. mimmalni epudaina baadha pedthe kshaminchamani adugutuu ilaa ededo matladadu. akkada nundi roonki vachesina tarvaata enduko naaku anumanam vachi maa bharat gadidaggara ee vishayam kadilinchaanu vaadikii nalanti anubhavame ayindi tanaki kuudaa edho anumaanamgaa undi adeekaaka sahaja kuudaa ee roju mess loo ekkada kanapadaledu edho jarugutundani cheppaadu. mem ventane shrutini sahaja gurinchi kanukkomani puramaayinchi mellagaa rakumar gadni gamaninchadam modalupettam.
dinner ayye sariki shrutidwara maaku telisina vishayamemitante maavaadu tanaki jeevitam meeda virakti kalugutundani tanante evariki ishtam ledanee tanu evvarikee akhkharledanee sahaja daggara nana rakala vaaguduu vaagi taanaa roju raatri aatmahatya chesukobotunnanani chala seerius gaa cheppaduta. paapam maa sahaja evaraina maa lecturer gattigaa homeverk chesava ani adigithene bota bota kanneellu kaarcherakam inka maavaadu vesina sinimaki puurtigaa deela padipoyi aa munduroju tindikuda tinakunda edustu koorchundata. mavadikem kakunda mem chusukuntam ani ammayiliddariki haami ichi pampesi nenu bharat gaadu maavaadni rakshinche prayatnamlo paddam. jeevitam entha viluvainado indirect gaa vaadiki ardhamayyela matladukovadam edigochina pillalu chanipothe tallidandrulu entha baadha padataro evo veresanghatanalu udaharistuu matladukovadam lantivi chesi.
roomlo unna katti, kattera, bladelu lanti padunaina vastuvulannii tung cleaner thoo sahaa inka taallu byaatlu lantivanni pakka frends roomlo dachipettesi, aa raatri vaadu nidra poyaka ika bayataki rakunda lopala kondaram undi room bayata nundi taalam vesi lopala okallam bayata okallam nidra maanukuni kapala kasam. aa raatri ela gadipamo talachukunte ippatikee naaku ollu jaladaristundi. inta drama enduku vaadni okkati peeki prinsipal ki appagiste poyedi kada antara.. maaku spashtamgaa vaadi uddesyam telise sariki raatri ayindi adeekaaka maaku vaadi plan telisindani teliste vaadu maaku dooramgaa velli maredanna prayatnam cheyachu andukani mem emi teliyanatle vaadni kapade prayatnam chesamanamata. ela ayitenem aa raatri gadichindi tellavaari stady aver nadustundagaa nenu maa bharat gaadu rakumar gadni oka kanta kanipedutune unnam chivaralo enimidi gantalu kaavastundanagaa vaadu lechi bayataki vellaadu ventane mem kuudaa anusarinchabotundagaa edurugaa chandasasanudila maa e.oo gaaru edurayyaaru aayana venuke maa rakumar gaadu kuudaa..
kikkuru manakunda mem girukkuna venakkitirigi roomloki vachi kurchunnam e.oo gaaru lopaliki vachi ammaayilanu S8 roommetsunu raakumaaruditoe sahaa maa class loo undamani migilina vaallandarinii bayataki vellipomannaru. maaku beltu debbalu khayamani telisipotundi 6th sense appatike heccharinchatam modalettindi ae debbalani ela kachukovala ani plaanlu geeyadam modalettaanu. aayana interagation modalaindi manamasale satyaharischandrudiki vaarasulam kada unnadunnatlu annee nijaalu cheppesaanu. maa e.oo gaaru veerabhadruni avataaraenti taatatiistaanokkakdi ani titti.. lecturerlu evaraina sahajani gattigaa edaina prasna adigithe edchestundi alanti ammayini asalu inta tarcher pettaalani ela anipinchindi raa antuu ventane samaachaaramivvananduku maa andarnee kuudaa tittesi warning ichesi rakumarudni appatikappude suspend chesesi oollo unna vaalla bandhuvulaku appaginchesaaru.
aa tarvaata epudo pareekshalu raayadaaniki maa campus ki vachina raakumaaruditoe matladaka tanu kevalam oka ammayitho matladutunnadani andaritho anipinchukovadaaniki maa sahajatho parichayam penchukoovadaanikii rakhini addampettukunnade cony nijamaina abhimanam kaadanii... alaa kontha kaalam matladaka buddimari aatmahatya dramadwara simpatii sampaadinchi sahajaku daggaravvaalani pannagam pannadani ardham chesukuni nivverapoyam. teevramaina maanasika samasyalatho baadha padutunna vaadiki maa roommates antaa kuurchuni kaasta hitabodha cheyadaaniki prayatninchaam.
oka dussanghatana mana manasullo mudrinchukupoyinanta ghaadamgaa manchi sanghatanalu gurtundavu kada, aa tarvaata ennosaarlu paraayi streelo tobuttuvunu chuse endaro nijaayitiiparulanu naa kallara chusinappatiki ippatiki kuudaa parichayam penchukoovadaaniki chellemma antuu daggarayi arava sinima sister centiment seenlanu kallamundu nilabette annalanu chuste arakshanam pataina naa manasu keedu sankistune untundi. aanaati maa sahaja padina mental tarcher gurtostune untundi.
prachurinchinadi venushreekant samayam 1/13/2011 04:27:00 PM
snigdha 13 janavari, 2011 5:23 PMki
untarandi ilanti teda janaalu...maname vaallani jaagrattagaa deal cheyyali.
manchi pani chesaru aa abbai yem chesukokunda..adanta naatakamani telisina taruvaata meeru oka roju musugu seshan pettundaalsindi...ee janmalo inka alanti panulu chesundadu..
kiran 13 janavari, 2011 5:50 PMki
vaenu gaaru...
idhi chadiwaka ...naaku oka chedu anubhavam gurtochindi..
cony evaraina okari abhipraayaaluu,ishtaalu inkokari meeda vesi...
maanasikamgaa baadha pedthe...ela untundo ..aalochinchaali.. :(
Kalpana Rentala 13 janavari, 2011 6:30 PMki
vaenu,
aa" rakumarudi " ki hitha bodha chesara? naalugu tagiliste saripoyedi gaa...:-)) meerannadi nijame. anavasaramaina varasalu kalipi matladevallaku, nijamgaa premaabhimaanaalatho aatmeeyamgaa matladevallaku teda aa vayasulo teliyakapoyina tarvaatarvaata eejee gaa telisipotundi.
manasu palike 13 janavari, 2011 6:43 PMki
vaenuu.. ento, naakaithe yem kaamentaalo kuudaa artham kaavadam ledu. inta teda janaalu naakaithe eduru padaledu. kalpana gaarannatlu naalugu tagilinchaalsindi.. tikka kudiredi..
bulusu subrahmanyam 13 janavari, 2011 8:27 PMki
ammai bommachusi, modati pera chadivi neninkemo anukunnaanu. ituvanti twist oohinchaleka poyanu. rakumar anta vikrutam gaa alochinchadante aascharyamgaa undi. bahusa maanasika vaidyudiki chuupimchaali anukuntaanu. lekapothe dhana madam aina ayiundavachhu. allanti vaallaki dandopayame manchi mandu.
bhaanu 13 janavari, 2011 8:31 PMki
ituvanti vaallaku kalpana gaarannatlu aa treatment bettaremo paapam aa sahaja paristhiti ...meerannatlu ituvantivi chushaka vinnaka nijamgaa evaranna manchi uddesam thoo ante kuudaa nammalem
venuram 13 janavari, 2011 8:45 PMki
nice post venugaaru.. :)
indu 13 janavari, 2011 11:21 PMki
habba! vaenuugaaruu! naaku bhale kopamochesindi aa raakumaarudimeeda! paapam kada sahaja! :(( kalpana gaari mate namata kuudaa! naalugu peekaalsindi meerandaroo kalisi.appudu inko ammai joliki velle saahasam kuudaa chesevadu kaadu :X
nishigandha 14 janavari, 2011 12:04 AMki
mottaaniki entho apramattatatoe aa abbaini veyi kallatho kanipettukuni unnaarugaa!! paapam aa sahaja kuudaa entha tension padi untundo! nenu chadiveppudu kuudaa inchuminchu ilanti anubhavame okasari eduraindi.. kakapothe ikkada ammaye alaa aatmahatya naatakam aadindi.. kontamandimi aa ammai chuttoone tiruguu kapala kastunte inkondaru vaalla parents ki fon chesi tanaki vantlo baledani abaddam cheppi ventane vachetlu chusaru.. aa tarvaata sangati telsi, kallu tiriginanta panayyindi!
vaenuu srikant 14 janavari, 2011 2:16 PMki
snigda gaaru, kiran gaaru, kalpana gaaru, appoo, subhrahmanyam gaaru, bhaanuu gaaru, venuram, indu, nishi nenarlu.